હવામાન વિભાગના જણાવ્યા અનુસાર પેરિસમાં છેલ્લાં ૨૦ વર્ષમાં નવમી વખત આવેલા પૂરમાં આ વખતનું પૂર સૌથી મોટું રહ્યું છે. હાલ શહેરમાં લોકોને હોડીથી બચાવવામાં આવી રહ્યા છે. પાણી એટલાં બધાં ભરાઈ ગયાં છે કે જેના કારણે પાણી નીકળતાં સપ્તાહનો સમય લાગે તેમ છે. ફ્રાન્સમાં છેલ્લે ૧૯૧૦માં મોટું પૂર આવ્યું હતું. ત્યારબાદ આ વખતે જે પૂર આવ્યું છે તે સૌથી વિનાશક રહ્યું છે. સતત અને ભારે વરસાદથી સીન નદી તેની ભયજનક સપાટીથી ૧૩ ફૂટ જેટલી ઉપર વહી રહી છે, જેના કારણે નીચાણવાળા વિસ્તારમાં રહેતા લોકોને સલામત સ્થળે ખસી જવાની સલાહ આપવામાં આવી છે.